Boston Bruins

Boston Bruins on yhdysvaltalainen ammattilaistason jääkiekkoseura, jonka kotikaupunki on Boston Massachusettsin osavaltiossa. Seura kuuluu NHL:n Itäisen konferenssin Atlantin divisioonaan.

Boston Bruins perustettiin vuonna 1924, ja se on NHL:n nykyisistä joukkueista kolmanneksi vanhin. Bruins on yksi Original Six -seuroista, ja oli ensimmäinen NHL:ään liittynyt yhdysvaltalainen seura.

Bruins on voittanut historiansa aikana kuusi Stanley Cup -mestaruutta, joista viimeisin on kaudelta 2010–2011. Bruins pelaa kotiottelunsa 17 565 katsojan TD Gardenissa.

 Historia 

 Kaudesta 1924–1925 toiseen maailmansotaan 
Ensimmäisellä NHL-kaudellaan Boston voitti vain 6 peliä ja hävisi 24 sijoittuen kuuden joukkueen sarjassa viimeiseksi maalieron ollessa 49 tehtyä ja 119 päästettyä maalia. Joukkueen ensimmäisenä valmentajana ja toimitusjohtajana toimi Art Ross. Bostonilaiset ottivat NHL-jääkiekon nopeasti omakseen, ja joukkueeseen panostettiin alusta lähtien voimakkaasti. Jo kolmannella kaudellaan Boston pääsi Stanley Cupin loppuotteluun, jossa se tosin hävisi Ottawalle. Seuraavalle kaudelle joukkue sai uuden kotihallin Boston Madison Square Gardenin.

Viidennellä kaudellaan 1928–1929 Boston voitti ensimmäisen Stanley Cupinsa New York Rangersin ollessa häviävänä osapuolena. Seuraavien yhdeksän kauden aikana eli kaudesta 1929–1930 kauteen 1937–1938 Boston voitti viisi kertaa Amerikan divisioonan pääsemättä kuitenkaan kertaakaan Stanley cupin loppuotteluun saakka. Näiden vuosien aikana Art Ross oli poissa valmentajan paikalta kahdella kaudella halutessaan keskittyä enemmän seuran pääjohtajan tehtäviin. Tuolloin valmentajana toimi Frank Patrickilla.

Joukkueen toinen Stanley Cupin voitto tuli kaudella 1938–1939 joukkueen päihittäen loppuottelusarjassa Toronto Maple Leafsin voitoin 4–1. Joukkueessa loisti maalivahti Frank Brimsek. Seuraava kausi oli Bostinilta hiukan heikompi. Seura palasi Stanley cupin loppuotteluihin jälleen kaudella 1940–1941 ja voitti Stanley cupin. Joukkueen valmentajana toimi silloin Cooney Weiland. Joukkueen parhaimmat pelaajat olivat edelleen maalivahti Brimsek sekä hyökkääjät Milt Schmidt, Bobby Bauer ja Woody Dumart jotka muodostivat niin kutsutun Kraut-hyökkäysketjun. Joukkueen paras maalintekijä oli Bill Cowley.

Toinen maailmansota vei paljon Bostonin huippupelaajia armeijan palvelukseen. Sodan jälkeen heidän tasonsa ei ollut enää entisensä, ja näin ensimmäinen huippujoukkue oli hajonnut.

 Uusi nousu 
Uusi nousu Bostonissa alkoi vasta kaudella 1967–1968, jolloin joukkueeseen hankittiin Chicago Blackhawksista Phil Esposito, Fred Stanfield ja Ken Hodge. Joukkueessa oli mukana myös Bostonin oma juniorilupaus Bobby Orr, joka tulevilla kausilla tuli muuttamaan puolustuspelaamista huomattavasti. Kaudella 1969–1970 Boston palasi Stanley Cup -voittajaksi Espositon ja Orrin avittamana. Loppuottelusarjassa joukkue voitti mestaruuden puhtaasti numeroin 4–0 St. Louis Bluesia vastaan. Seuraavalla kaudella joukkue hävisi loppuottelusarjassa Montreal Canadiensille, mutta palasi jälleen Stanley cup -voittajaksi kaudella 1971–1972. Boston voitti New York Rangersin otteluvoitoin 4–2. Seuraavalla kaudella 1972–1973 Boston menetti Derek Sandersonin ja Ted Greenin, jotka siirtyvät kilpailevaan WHA-liigaan. Ed Westfall siirtyi Bostonista New York Islandersiin.

Ennen kauden 1976–1977 alkua Boston Bruins oli siirtynyt uusien omistajien haltuun. Boston pääsi loppuotteluihin Montreal Canadiensia vastaan, mutta hävisi suoraan neljässä pelissä. Myös seuraavalla kaudella samat joukkueet pääsivät loppuotteluihin , mutta Montreal oli tälläkin kertaa parempi, otteluvoitoin 4–2. Seuraavan kerran Bruins pelasi loppuotteluissa kausilla 1987–1988 ja 1989–1990, jolloin vastassa oli Edmonton Oilers, joka voitti molemmilla kerroilla Stanley Cupin, ensimmäisen voitoin 4–0 ja toisen voitoin 4–1.

Kausien 1967–1968 ja 1995–1996 välillä Boston oli joka vuosi pudotuspeleissä mukana, eli yhteensä ennätykselliset 29 kautta peräkkäin.

 Kohti nykypäivää 

Kaudelle 1995–1996 Boston sai uuden kotihallin FleetCentren. Seuraavalla kaudella uudeksi valmentajaksi tuli Pat Burns ja joukkueeseen liittyi nuoria lupaavia pelaajia, kuten Joe Thornton ja Sergei Samsonov. Toisella Burnsin valmennuskaudella eli kaudella 1998–1999 joukkueen peli alkoi olla valmentajan oppien mukaista. Burns alkoi korostaa puolustuspelin merkitystä. Nuoret pelaajat alkoivat myös lunastaa odotuksiaan. Joukkueen parhaina pistemiehinä toimivat Jason Allison, Samsonov ja Dmytro H’rystytš. Myös Thornton alkoi lunastaa häneen kohdistettuja odotuksia. Puolustus toimi Raymond Bourquen johdolla ja Byron Dafoe pelasi hyvin maalissa. Tämä olikin joukkueen historiassa neljäs kerta, kun maalivahti saavutti alle 2,00 päästetyn maalin keskiarvon ottelua kohden ja ensimmäinen kerta 60 vuoteen sitten Frank Brimsekin. Ennen kauden 1999–2000 alkua Bourque pyysi siirtoa toiseen seuraan saadakseen mahdollisuuden voittaa Stanley cupin urallaan. Seuran johto myöntyi nykypäivän ikoninsa pyyntöön, ja hänet myytiin Colorado Avalancheen. Bourque on kaikkien aikojen tilastossa eniten Bostonissa pelejä pelannut pelaaja, jonka lisäksi hänellä on joukkueen historiassa eniten syöttöpisteitä ja pisteitä yhteensä.http://www.hockeydb.com/ihdb/stats/display_players.php?tmi=4919 Boston Bruins all-time player list  

2000-luvun alussa joukkueen parhaita pelaajia olivat Joe Thornton ja Sergei Samsonov. Suurta menestystä ei viime vuosina ole Bruinsilla ollut kevään 2011 mestaruutta ja 2013 loppuottelupaikkaa lukuun ottamatta. Joukkue on 2000-luvulla jäänyt kuudesti pudotuspelien ulkopuolelle. Kaudella 2003–2004 se oli itäisen konferenssin toinen ja lupaavia merkkejä oli paljon ilmassa. Esimerkiksi uudet pelaajat, kuten maalivahti Andrew Raycroft ja hyökkääjä Patrice Bergeron nousivat tärkeään asemaan. Kokemusta joukkueeseen hankittiin palkkaamalla Michael Nylander ja Sergei Gontšar. Vuonna 2005 Boston teki suurimman pelaajavaihdon pitkään aikaan, kun Joe Thornton siirtyi San Jose Sharksiin. Boston sai puolestaan San Jose Sharksilta Marco Sturmin, Wayne Primeaun sekä Brad Stuartin. Tämä siirto oli monelle fanille kova paikka, koska Thorntonista oli joukkueen kapteeni, ja hän oli joukkueen suurin tähti. Kesällä 2007 Bruins erotti päävalmentaja Dave Lewisin vain yhden kauden jälkeen ja palkkasi hänen tilalleen New Jersey Devilsin Claude Julienin.http://www.hockeydb.com/ihdb/stats/pdisplay.php?encode=TRUE&pid=2606 Claude Julien hockey statistics and profile at hockeydb.com 

Keväällä 2010 joukkue rikkoi runkosarjassa tehtyjen kolmen nopeimman alivoimamaalin ennätyksen, kun ottelussa Carolina Hurricanesia vastaan Bruins teki kolme maalia alivoimalla vain 1.04 minuutin kuluessa ja saman jäähyn aikana. 

Kaudella 2010–2011 Boston voitti kuudennen kerran Stanley Cupin. Loppuotteluissa Bruins voitti Vancouver Canucksin. Ottelusarja venyi ratkaisevaan seitsemänteen loppuotteluun, jonka Boston voitti maalein 4–0.

Alkuvuonna 2017 Bruins sanoi pitkäaikaisen päävalmentajansa Claude Julienin irti tehtävästään. Hänen tilalleen siirtyi apuvalmentaja Bruce Cassidy. Cassidy erotettiin päävalmentajan tehtävistä kesäkuussa 2022. Kaudella 2022–2023 joukkue löi NHL:n ennätyksen saavuttaen 50 runkosarjavoittoa vain 64 ottelussa. Myöhemmin seura rikkoi myös NHL:n yhden kauden voittoennätyksen saavuttaen 64 voittoa ja piste-ennätyksen saavuttaen 133 pistettä. Kuitenkin pudotuspelien ensi kierroksella vain vaivoin pudotuspeleihin selvinnyt Florida Panthers pudotti Bruinsin jatkosta seitsemännen ottelun jatkoajalla syntyneellä maalilla. Joukkueiden välinen piste-ero runkosarjassa oli 43 pistettä. Näin mitattuna kyse on NHL:n pudotuspelihistorian suurimmasta yllätyksestä, sillä monet pitivät Bostonia mestaruussuosikkina. Boston ei koko kaudella hävinnyt kolmea ottelua peräkkäin, mutta hävisi pudotuspeleissä Pantersille otteluvoitoin 3–4 johdettuaan ottelusarjaa jo voitoin 3–1.

Tammikuussa 2026 seura ylti erikoiseen saavutukseen kotikaukalossaan, kun kaksi sen pelaajaa teki hattutempun samassa ottelussa. Ottelussa New York Rangersia vastaan Marat Husnutdinov teki neljä maalia ja Pavel Zacha kolme, kun Bruins voitti lukemin 10–2. Vierasottelussa joukkue oli yltänyt samaan edellisen kerran vuonna 1964.  

 Tunnukset 
 Seuran tunnukset 

Pelaajat
 Joukkue kaudella 2025–2026 

 Valmennus & Joukkueenjohto 
 Päävalmentaja: Marco Sturm 
 Apuvalmentaja: Chris Kelly 
 Apuvalmentaja: Jay Leach 
 Maalivahtivalmentaja: Bob Essensa 
 Videovalmentaja: Mathew Myers 
 Apuvideovalmentaja: Dan Darrow 
 Fysiikkavalmentaja: Dustin Stuck 
 Apufysiikkavalmentaja: Tim Lebbossiere 
 Kehitysvalmentaja (maalivahdit): Mike Dunham 
 Kehitysvalmentaja: Adam McQuaid 
 Taito- & Luisteluvalmentaja: David Breen 
 Taito- & Luisteluvalmentaja: Tom Ford 
 Taito- & Luisteluvalmentaja: John McLean 
 Huoltopäällikkö: Keith Robinson 
 Presidentti: Cam Neely 
 Toimitusjohtaja: Don Sweeney 
 Apulaistoimitusjohtaja: Evan Gold 
 Apulaistoimitusjohtaja & Henkilöstöjohtaja: Jamie Langenbrunner 
 Toimitusjohtajan neuvonantaja: Scott Bradley 
 Analytiikanjohtaja: Jeremy Rogalski 
 Ammattilaisten kykyjenetsinnänjohtaja: Dennis Bonvie 
 Euroopan kykyjenetsinnänjohtaja: Per-Johan Axelsson 
 Amatöörikykyjenetsinnänjohtaja: Ryan Nadeau 

Jäädytetyt pelinumerot
 2   Eddie Shore
 3   Lionel Hitchman
 4   Bobby Orr
 5   Aubrey Clapper
 7   Phil Esposito
 8   Cam Neely
 9   Johnny Bucyk
 15  Milt Schmidt
 16  Rick Middleton
 22  Willie O’Ree
 24  Terry O’Reilly
 77  Ray Bourque
 99  Wayne Gretzky (Numero on jäädytetty koko liigassa.)

Hall of Famen jäseniä 

  Marty Barry
  Bobby Bauer
  Leo Boivin
  Ray Bourque
  Frank Brimsek
  Johnny Bucyk
  Gerry Cheevers
  Dit Clapper
  Roy Conacher
  Bill Cowley
  Woody Dumart
  Phil Esposito

  Fernie Flaman
  Cam Neely
  Harry Oliver
  Bobby Orr
  Brad Park
  Bill Quackenbush
  Jean Ratelle
  Terry Sawchuk
  Milt Schmidt
  Eddie Shore
  Tiny Thompson
  Cooney Weiland

 Ennätykset 
Franchise All Time Records
Eniten kausia: Johnny Bucyk (1957–1978), Ray Bourque (1979–2000), 21
Eniten otteluita: Ray Bourque, 1 518 (1979–2000)
Eniten pisteitä: Ray Bourque, 1 506 (1979–2000)
Eniten maaleja: Johnny Bucyk, 545 (1957–1978)
Eniten syöttöjä: Ray Bourque, 1 111 (1979–2000)
Eniten jäähyminuutteja: Terry O'Reilly, 2 095 (1971–1985)
Eniten voittoja maalivahtina: Tuukka Rask, 253 (2007–2019)

 Yhden kauden ennätykset 
Eniten maaleja kaudessa: Phil Esposito, 76 (1970–1971)
Eniten syöttöjä kaudessa: Bobby Orr, 102 (1970–1971)
Eniten pisteitä kaudessa: Phil Esposito, 152 (1970–1971)
Eniten jäähyjä kaudessa: Jay Miller, 304 (1987–1988)
Eniten nollapelejä kaudessa: Hal Winkler, 15 (1927–1928)
Eniten pisteitä kaudessa tulokkaana: Joe Juneau, 102 (1992–1993)
Eniten pisteitä kaudessa puolustajana: Bobby Orr, 139 (1970–1971)

 Boston Bruinsin menestys kausittain 
 Boston Bruins kausi kaudelta Kausi  O  V  H  T  JAH  P  TM PM Valmentaja  Pudotuspelit 1924–1925  30  6  24  0  0  12  49  119   Art Ross  Ulkona pudotuspeleistä 1925–1926  36  17  15  4  0  38  92  85   Art Ross  Ulkona pudotuspeleistä 1926–1927   44  21  20  3  0  45  97  89   Art Ross  Hävisi finaalin    1927–1928  44  20  13  11  0  51  77  70   Art Ross  Putosi 2. kierroksella    1928–1929  44  26  13  5  0  57  89  52   Cy Denneny  Voitti Stanley Cupin  1929–1930  44  38  5  1  0  77  179  98   Art Ross  Hävisi finaalin 1930–1931  44  28  10  6  0  62  143  90   Art Ross  Putosi 1. kierroksella 1931–1932  48  15  21  12  0  42  122  117   Art Ross  Ulkona pudotuspeleistä 1932–1933  48  25  15  8  0  58  124  88   Art Ross  Putosi 1. kierroksella 1933–1934  48  18  25  5  0  41  111  130   Art Ross  Ulkona pudotuspeleistä 1934–1935  48  26  16  6  0  58  129  112   Frank Patrick  Putosi 1. kierroksella 1935–1936  48  22  20  6  0  50  92  83   Frank Patrick  Putosi 1. kierroksella 1936–1937  48  23  18  7  0  53  120  110   Art Ross  Putosi 1. kierroksella 1937–1938  48  30  11  7  0  67  142  89   Art Ross  Putosi 1. kierroksella 1938–1939  48  36  10  2  0  74  156  76   Art Ross  Voitti Stanley Cupin 1939–1940  48  31  12  5  0  67  170  98   Cooney Weiland  Putosi 1. kierroksella 1940–1941  48  27  8  13  0  67  168  102   Cooney Weiland  Voitti Stanley Cupin  1941–1942  48  25  17  6  0  56  160  118   Art Ross  Putosi 2. kierroksella   1942–1943  50  24  17  9  0  57  195  176   Art Ross  Hävisi finaalin  1943–1944  50  19  26  5  0  43  223  268   Art Ross  Ulkona pudotuspeleistä  1944–1945  50  16  30  4  0  36  179  219   Art Ross  Putosi 1. kierroksella 1945–1946  50  24  18  8  0  56  167  156   Dit Clapper  Hävisi finaalin 1946–1947  60  26  23  11  0  63  190  175   Dit Clapper  Putosi 1. kierroksella  1947–1948  60  23  24  13  0  59  167  168   Dit Clapper  Putosi 1. kierroksella  1948–1949  60  29  23  8  0  66  178  163   Dit Clapper  Putosi 1. kierroksella  1949–1950  70  22  32  16  0  60  198  228   Georges Boucher  Ulkona pudotuspeleistä  1950–1951  70  22  30  18  0  62  178  197   Lynn Patrick  Putosi 1. kierroksella  1951–1952  70  25  29  16  0  66  162  176   Lynn Patrick  Putosi 1. kierroksella 1952–1953  70  28  29  13  0  69  152  172   Lynn Patrick  Hävisi finaalin 1953–1954  70  32  28  10  0  74  177  181   Lynn Patrick  Putosi 1. kierroksella 1954–1955  70  23  26  21  0  67  169  188   Lynn Patrick Milt Schmidt  Putosi 1. kierroksella 1955–1956  70  23  34  13  0  59  147  185   Milt Schmidt  Ulkona pudotuspeleistä 1956–1957  70  34  24  12  0  80  195  174   Milt Schmidt  Hävisi finaalin 1957–1958  70  27  28  15  0  69  199  194   Milt Schmidt  Hävisi finaalin   1958–1959  70  32  29  9  0  73  205  215   Milt Schmidt  Putosi 1. kierroksella 1959–1960  70  28  34  8  0  64  220  241   Milt Schmidt  Ulkona pudotuspeleistä 1960–1961  70  15  42  13  0  43  176  254   Milt Schmidt  Ulkona pudotuspeleistä 1961–1962  70  15  47  8  0  38  77  306   Phil Watson  Ulkona pudotuspeleistä 1962–1963  70  14  39  17  0  45  198  281   Phil Watson Milt Schmidt  Ulkona pudotuspeleistä 1963–1964  70  18  40  12  0  48  170  212   Milt Schmidt  Ulkona pudotuspeleistä 1964–1965  70  21  43  6  0  48  166  253   Milt Schmidt  Ulkona pudotuspeleistä 1965–1966  70  21  43  6  0  48  174  275   Milt Schmidt  Ulkona pudotuspeleistä 1966–1967  70  17  43  10  0  44  182  253   Harry Sinden  Ulkona pudotuspeleistä 1967–1968  74  37  27  10  0  84  259  216   Harry Sinden  Putosi 1. kierroksella 1968–1969  76  42  18  16  0  100  303  221   Harry Sinden  Putosi 2. kierroksella 1969–1970  76  40  17  19  0  99  277  216   Harry Sinden  Voitti Stanley Cupin 1970–1971  78  57  14  7  0  121  399  207   Tom Johnson  Putosi 1. kierroksella 1971–1972  78  54  13  11  0  119  330  204   Tom Johnson  Voitti Stanley Cupin 1972–1973  78  51  22  5  0  107  330  235   Tom Johnson  Bep Guidolin  Putosi 1. kierroksella 1973–1974  78  52  17  9  0  113  349  221    Bep Guidolin  Hävisi finaalin 1974–1975  80  40  26  14  0  94  345  245   Don Cherry  Putosi 1. kierroksella 1975–1976  80  48  15  17  0  113  313  237   Don Cherry  Putosi 3. kierroksella 1976–1977  80  49  23  8  0  106  312  240   Don Cherry  Hävisi finaalin 1977–1978  80  51  18  11  0  113  333  218   Don Cherry  Hävisi finaalin 1978–1979  80  43  23  14  0  100  316  270   Don Cherry  Putosi 3. kierroksella 1979–1980  80  46  21  13  0  105  310  234   Fred Creighton Harry Sinden Gerry Cheevers  Putosi 2. kierroksella 1980–1981  80  37  30  13  0  87  316  272   Gerry Cheevers (G)  Putosi 1. kierroksella 1981–1982  80  43  27  10  0  96  323  285   Gerry Cheevers (G)  Putosi 2. kierroksella 1982–1983  80  50  20  10  0  110  327  228   Gerry Cheevers (G)  Putosi 3. kierroksella 1983–1984  80  49  25  6  0  104  336  261   Gerry Cheevers (G)  Putosi 1. kierroksella 1984–1985  80  36  34  10  0  82  303  287   Fred Creighton  Putosi 1. kierroksella 1985–1986  80  37  31  12  0  86  311  288   Butch Goring  Putosi 1. kierroksella 1986–1987  80  39  34  7  0  85  301  276   Butch Goring Harry Sinden  Putosi 1. kierroksella 1987–1988  80  44  30  6  0  94  300  251   Terry O'Reilly  Hävisi finaalin 1988–1989  80  37  29  14  0  88  289  256   Terry O'Reilly  Putosi 2. kierroksella 1989–1990  80  46  25  9  0  101  289  232   Mike Milbury  Hävisi finaalin 1990–1991  80  44  24  12  0  100  299  264   Mike Milbury  Putosi 3. kierroksella 1991–1992  80  36  32  12  0  84  270  275   Rick Bowness  Putosi 3. kierroksella 1992–1993  84  51  26  7  0  109  332  268   Brian Sutter  Putosi 1. kierroksella 1993–1994  84  42  29  13  0  97  289  252   Brian Sutter  Putosi 2. kierroksella 1994–1995  48  27  18  3  0  57  150  127   Brian Sutter  Putosi 1. kierroksella 1995–1996  82  40 31 11  0  91  282  269   Steve Kasper  Putosi 1. kierroksella 1996–1997  82  26  47  9  0  61  234  300   Steve Kasper  Ulkona pudotuspeleistä 1997–1998  82  39  30  13  0  91  221  194   Pat Burns  Putosi 1. kierroksella 1998–1999  82  39  30  13  0  91  214  181   Pat Burns  Putosi 2. kierroksella 1999–2000  82  24  33  19  6  73  210  248   Pat Burns  Ulkona pudotuspeleistä 2000–2001  82  36  30  8  8  88  227  249   Mike Keenan Robbie Ftorek  Ulkona pudotuspeleistä 2001–2002  82  43  24  6  9  101  236  201   Robbie Ftorek  Putosi 1. kierroksella  2002–2003  82  36  31  11  4  87  245  237   Mike O'Connell Mike Sullivan  Putosi 1. kierroksella 2003–2004  82  41  19  15  7  104  209  188   Mike Sullivan  Putosi 1. kierroksella 2004–2005 Ei pelattu työsulun takia  2005–2006  82  29  37  -  8  74  230  266   Mike Sullivan  Ulkona pudotuspeleistä 2006–2007  82  35  41  -  6  76  219  289   Dave Lewis  Ulkona pudotuspeleistä 2007–2008  82  41  29  -  12  94  206  215   Claude Julien  Putosi 1. kierroksella 2008–2009  82  53  19  -  10  116  270  190   Claude Julien  Putosi 2. kierroksella 2009–2010  82  39  30  -  13  91  206  200    Claude Julien  Putosi 2. kierroksella 2010–2011  82  46  25  -  11  619  231  183   Claude Julien  Voitti Stanley Cupin 2011–2012  82  49  29  -  4  102  269  202    Claude Julien  Putosi 1. kierroksella 2012–2013  48  28  14  -  6  62  131  109  Claude Julien  Hävisi finaalin 2013–2014  82  54 19  -  9  117  261  177   Claude Julien  Putosi 2. kierroksella 2014–2015  82  41  27  -  14  96  213  211   Claude Julien  Ulkona pudotuspeleistä 2015–2016  82  42  31  -  9  93  240  230   Claude Julien  Ulkona pudotuspeleistä 2016–2017  82  44  31  -  7  95  234  212   Claude Julien  Putosi 1. kierroksella 2017–2018  82  50  20  -  12  112  270  214   Bruce Cassidy  Putosi 2. kierroksella 2018–2019  82  49  24  -  9  107  259  215   Bruce Cassidy  Hävisi finaalin 2019–2020  70  44  14  -  12  100  227  174   Bruce Cassidy  Putosi 2. kierroksella 2020–2021  56  33  16  -  7  73  168  136   Bruce Cassidy  Putosi 2. kierroksella 2021–2022  82  51  26  -  5  107  255  220   Bruce Cassidy  Putosi 1. kierroksella 2022–2023  82  65  12  -  5  135  305  177   Jim Montgomery  Putosi 1. kierroksella 2023–2024  82  47  20  -  15  109  267  224   Jim Montgomery  Putosi 2. kierroksella P=Pelit, V=Voitot, H=Häviöt, T=Tasapelit, JAH=Jatkoaikahäviöt, P=Pisteet, TM=Tehdyt maalit, PM=Päästetyt maalit

 Lähteet 

 Aiheesta muualla 

 Joukkueen kotisivut
 Suomalaiset Boston Bruins pelaajat, nhlfinns.com


Luokka:Seulonnan keskeiset artikkelit